కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
Virat Kohli‌ని చూసి నేర్చుకోండి.. ఆసీస్‌కి కోచ్ అక్షింతలు
విరాట్ కోహ్లీ ఎలా బ్యాటింగ్ చేస్తున్నాడో..? చూసి నేర్చుకోవాలని ఇప్పటికే మా టీమ్ ఆటగాళ్లకి చెప్పాను. కోహ్లీ, పుజారా.. చాలా ప్రమాదకరమైన ఆటగాళ్లు   -ఆస్ట్రేలియా బ్యాటింగ్ కోచ్
Samayam Telugu | Updated:
Dec 29, 2018, 12:44PM IST
Virat Kohli‌ని చూసి నేర్చుకోండి.. ఆసీస్‌కి కోచ్ అక్షింతలు
టెస్టుల్లో ఎలా ఆడాలో భారత కెప్టెన్ విరాట్ కోహ్లీని చూసి నేర్చుకోవాలని ఆస్ట్రేలియా క్రికెటర్లకి ఆ జట్టు బ్యాటింగ్ కోచ్ గ్రేమ్ హిక్ సూచించాడు. మెల్‌బోర్న్ వేదికగా జరుగుతున్న మూడో టెస్టు మ్యాచ్‌.. తొలి ఇన్నింగ్స్‌లో పేలవంగా 151 పరుగులకే ఆలౌటైన ఆస్ట్రేలియా జట్టు.. రెండో ఇన్నింగ్స్‌లోనూ 227/8తో ఓటమికి చేరువలో ఉంది. ఈ నేపథ్యంలో.. మీడియాతో మాట్లాడిన గ్రేమ్ హిక్.. పైవిధంగా స్పందించాడు.
‘విరాట్ కోహ్లీ ఎలా బ్యాటింగ్ చేస్తున్నాడో..? చూసి నేర్చుకోవాలని ఇప్పటికే మా టీమ్ ఆటగాళ్లకి చెప్పాను. కోహ్లీ, పుజారా.. చాలా ప్రమాదకరమైన ఆటగాళ్లు. తొలుత.. 20 నుంచి 25 బంతుల వరకూ ఎలాంటి సాహసాలకి వెళ్లకుండా.. పిచ్‌ని పరిశీలిస్తారు. ఆ తర్వాత ఇన్నింగ్స్‌ని నిర్మించడం మొదలెడతారు. వాస్తవానికి ప్రపంచంలోని అగ్రశ్రేణి ఆటగాళ్లంతా అలానే బ్యాటింగ్ చేస్తారు. ఎవరైనా.. వారిలా ఆడాలనుకుంటే తొలుత మైదానంలో వారి ఆటతీరుని పరిశీలించాలి. ఆ సమయంలో తమ తప్పిదాలు ఏవైనా ఉంటే సరిదిద్దుకోవాలి. ఇంకా చెప్పాలంటే.. అలాంటి ఇన్నింగ్స్‌లు ఆడాలంటే మైదానంలో క్రమశిక్షణతో పాటు సహనంతోనూ మెలగాలి’ అని గ్రేమ్ హిక్ సూచించాడు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.